《酬季益》
宋代·赵蕃

君家三尺窗，尽著谿上山。
怪君坐其中，举世招不还。
余嬉到五言，时许见一斑。
顾我仅曹郐，季孟胡可间。
比年尔何缘，乃复罹间关。
试问蓬蒿居，孰愈辙迹环。
古来千里足，未必十二闲。
是故东方士，长饥犹好颜。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。